Полтавалағы Тюрбай ауылы украин казактарының Екатерина II хакимлыҡ иткән осорҙағы крепостник алпауыттарҙың баҫымына ҡаршы драматизм менән һуғарылған көрәше тураһындағы «Исчезнувшее село» повесын уҡыусылар ғына түгел, кино эшмәкәрҙәре лә тиҙ күреп ҡала. 1928 йылдың 1 апрелендә ошо әҫәр буйынса ҡуйылған «Каприз Екатерины II» фильмы ил экрандарына сыға. Режиссёры Пётр Иванович Чарднин, сценарийын Александр Гатов һәм Владимир Юрезанский бергә яҙа. Оператор Даниил Демуцкий, рәссам Силий Кричевский.